open-index/open-wikipedia-markdown huggingface dataset:
Αόρε

[thumb|225px|Το Αόρε βρίσκεται ανάμεσα στις νήσους [Μάλο (νησί)|Μάλο και Εσπίριτου Σάντου.]]
left|thumb|275px|«Ρηζόρτ» στη νήσο Αόρε
Το **Αόρε** (*Aore*) είναι νησί στην Επαρχία Σάνμα του νησιωτικού κράτους Βανουάτου. Βρίσκεται απέναντι από την πόλη Λούγκανβιλ της νήσου Εσπίριτου Σάντου και έχει έκταση 57,6 τετραγωνικά χιλιόμετρα. Το Αόρε είναι σχετικώς επίπεδο νησί, με εκτιμώμενο μέγιστο υψόμετρο 89 μέτρα πάνω από την επιφάνεια της θάλασσας.

Το κλίμα του Αόρε είναι υγρό τροπικό, με μέση ετήσια βροχόπτωση περίπου 3.000 mm. Το νησί πλήττεται συχνά από κυκλώνες και σεισμούς. Διαθέτει πολλά σπήλαια, που κατοικούνται από μεγάλες αποικίες νυχτερίδων. Στο νησί ομιλείται ακόμα η ομώνυμή γλώσσα αόρε.

Η οικονομία του Αόρε βασίζεται σήμερα στον τουρισμό και τις φυτείες. Υπάρχουν πολλά θέρετρα, με πολλά ζευγάρια να το επιλέγουν για νε τελέσουν τον γάμο τους, ενώ οι τουρίστες μπορούν να το έχουν ως βάση για να καταδυθούν σε ναυάγια (όπως εκείνο του υπερωκεάνιου «Πρόεδρος Κούλιτζ» που βυθίστηκε από νάρκη στον Β΄ Παγκόσμιο Πόλεμο) και κοραλλιογενείς υφάλους. Το ερασιτεχνικό ψάρεμα εξάλλου είναι μια δραστηριότητα που λαβαίνει χώρα όλο το έτος.

## Παραπομπές


Αορε
Λευκοφυσαλίς

Η **λευκοφυσαλίς** (λατινική και επιστημονική ονομασία *Leucophysalis*) είναι γένος δικοτυλήδονων φυτών που ανήκουν στην οικογένεια της πατατιάς, τα στρυχνοειδή.  Συναντώνται στη φύση στον Καναδά και στις βόρειες και δυτικές ΗΠΑ. Σήμερα αναγνωρίζονται γενικώς μόνο τα εξής δύο είδη λευκοφυσαλίδων:

* *Leucophysalis grandiflora* (Hook.), Rydb.
* *Leucophysalis nana* (A.Gray), Averett

## Παραπομπές


Λευκοφυσαλις
Πλουτή Ηρακλείου

Η **Πλουτή** είναι χωριό της κοινότητας Ρουφά του δήμου Φαιστού, στην Περιφερειακή Ενότητα Ηρακλείου της Κρήτης. Ανήκε στην Επαρχία Καινούργιου. Είναι κτισμένη σε υψόμετρο 320 μέτρων. Απέχει περίπου 10 χιλιόμετρα από τις Μοίρες. Η οικονομία του βασίζεται στη γεωργία.

Ο Φραντσέσκο Μπαρότσι το 1577 αναφέρει το χωριό ως *Plouti*. Στην ενετική απογραφή του 1583 από τον Καστροφύλακα αναφέρεται ως *Plouti* με 146 κατοίκους. Ο Φραντσέσκο Βασιλικάτα το 1630 το αναφέρει ως *Plouti*. Στην οθωμανική απογραφή του 1671 αναφέρεται ως *Plouti* με 22 υπόχρεους σε φόρο. Στην αιγυπτιακή απογραφή του 1834 αναφέρεται ως Pluto με 12 χριστιανικές οικογένειες. Στην απογραφή του 1881 είχε αμιγώς μουσουλμανικό πληθυσμό με 74 κατοίκους. Στην καταγραφή του 1896 αναφέρεται ανάμεσα στα κατεστραμμένα μουσουλμανικά χωριά. Το 1900 είχε 14 χριστιανούς και δύο μουσουλμάνους κατοίκους. Στην απογραφή του 1920 είχε 97 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:

Ο ενοριακός ναός είναι αφιερωμένος στον Άγιο Γεώργιο και στην ενορία του χωριού υπάγεται εξωκλήσι αφιερωμένο στους Άγιους Ανάργυρους.

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Φαιστού
Κάρλι Σάμουελσον

Η **Κάρλι Ανν Σάμουελσον** (αγγλικά: *Karlie Anne Samuelson*), γεννημένη στις 10 Μαΐου 1995, είναι αθλήτρια της καλαθοσφαίρισης με Αμερικάνικη και Βρετανική υπηκοότητα. Διαθέτοντας ύψος 183 εκατοστά, αγωνίζεται ως σούτινγκ γκαρντ. Την τρέχουσα περίοδο του 2025 αγωνίζεται με τα χρώματα των Ντάλας Γουίνγκς, ομάδας του WNBA. Παράλληλα, από το 2019 συμμετέχει σε διεθνείς διοργανώσεις με την Εθνική Μεγάλης Βρετανίας.

## Στατιστικά διεθνών διοργανώσεων
*Τελευταία ενημέρωση*: *4 Αυγούστου 2025*

#### Διοργανώσεις με την Εθνική Μεγάλης Βρετανίας
Σύμφωνα με το αρχείο της FIBA, η Σάμουελσον παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Μεγάλης Βρετανίας Γυναικών: 

#### Διασυλλογικές διοργανώσεις
Σύμφωνα με το αρχείο της FIBA, η Σάμουελσον παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Παραπομπές


## Εξωτερικοί σύνδεσμοι
* Karlie Samuelson, στατιστικά στον επίσημο ιστότοπο της FIBA. 
* Karlie Samuelson, στατιστικά στον ιστότοπο του WNBA. 
* Karlie Samuelson, στατιστικά στον ιστότοπο EuroBasket.com. 
* Karlie Samuelson, στατιστικά στον ιστότοπο ProBallers.com. 
* Karlie Samuelson, στατιστικά στον ιστότοπο Basketball-Reference.com. 
* 
* 
* 
* Κάρλι Σάμουελσον, επίσημος λογαριασμός στο TikTok.

Κατηγορία:Βρετανίδες καλαθοσφαιρίστριες
Κατηγορία:Αμερικανίδες καλαθοσφαιρίστριες
Κατηγορία:Καλαθοσφαιρίστριες Εθνικής Μεγάλης Βρετανίας
Κατηγορία:Καλαθοσφαιρίστριες Βιγκαράνο
Κατηγορία:Καλαθοσφαιρίστριες Λος Άντζελες Σπαρκς
Κατηγορία:Καλαθοσφαιρίστριες Καστόρ Μπρέν
Κατηγορία:Καλαθοσφαιρίστριες Ντάλας Γουίνγκς
Κατηγορία:Καλαθοσφαιρίστριες Αβενίδα
Κατηγορία:Καλαθοσφαιρίστριες Σιάτλ Στορμ
Κατηγορία:Καλαθοσφαιρίστριες Φίνιξ Μέρκιουρι
Κατηγορία:Καλαθοσφαιρίστριες Τάουνσβιλ Φάιαρ
Κατηγορία:Καλαθοσφαιρίστριες Λόντον Λάιονς
Κατηγορία:Καλαθοσφαιρίστριες Ουάσινγκτον Μίστικς
Κατηγορία:Καλαθοσφαιρίστριες Τσουκουρόβα Μερσίν
Κατηγορία:Καλαθοσφαιρίστριες Μινεσότα Λινξ
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες WNBA
Κατηγορία:Σούτινγκ γκαρντ
Μαυριτανικές βουλευτικές εκλογές 2023

Βουλευτικές εκλογές πραγματοποιήθηκαν στη Μαυριτανία στις 13 και 27 Μαΐου 2023, ταυτόχρονα με τις περιφερειακές και τοπικές εκλογές.

Οι εκλογές ήταν οι πρώτες βουλευτικές εκλογές που διεξήχθησαν μετά την πρώτη ειρηνική μετάβαση εξουσίας στη χώρα ως αποτέλεσμα των προεδρικών εκλογών του 2019, στις οποίες ο Μοχάμετ Ουλντ Γκαζουανί εξελέγη πρόεδρος, καθώς ο εν ενεργεία Μοχάμεντ Ουλντ Αμπντέλ Αζίζ δεν μπορούσε να είναι υποψήφιος λόγω του συνταγματικού ορίου δύο θητειών.

Το κυβερνών El Insaf (Κόμμα Ισότητας) κατάφερε να εξασφαλίσει πλειοψηφία στη Εθνοσυνέλευση και να αυξήσει το ποσοστό ψήφων στη γενική εθνική λίστα, εν μέρει λόγω του μικρότερου αριθμού κομμάτων που συμμετείχαν στις εκλογές.  Το κόμμα οδηγήθηκε σε αρκετούς δεύτερους γύρους και δεν επικράτησε σε όλες τις εκλογικές περιφέρειες που εκλέγονται με ενιαίο ψηφοδέλτιο, όπως το 2018. Η αντιπολίτευση αναδιαρθρώθηκε πλήρως, με την αριστερή Ένωση Δυνάμεων της Προόδου, την κεντροαριστερή Συσπείρωση Δημοκρατικών Δυνάμεων και το κόμμα Λαϊκή Προοδευτική Συμμαχία που εκπροσωπεί τα συμφέροντα της μειονότητας Χαρατίν να χάνουν όλες τις έδρες τους στην Εθνοσυνέλευση, ενώ η αριστερή Ελπίδα Μαυριτανία τις αντικατέστησε ως ηγεμονική δύναμη της αριστερής αντιπολίτευσης.

## Αποτελέσματα

## Παραπομπές


2023
μαυρι
Νοσοκομείο Παπαγεωργίου

250px|μικρογραφία|Η πύλη του νοσοκομείου
Το **Γενικό Νοσοκομείο Θεσσαλονίκης Παπαγεωργίου,** βρίσκεται στην Ευκαρπία Θεσσαλονίκης, βορειοανατολικά του κέντρου της πόλης, κοντά στην οδό Μοναστηρίου και στα όρια με τις Συκιές. Είναι Νομικό Πρόσωπο Ιδιωτικού Δικαίου, μη κερδοσκοπικού χαρακτήρος, πλήρως εντεταγμένο στο Εθνικό Σύστημα Υγείας, διοικούμενο από οκταμελές Διοικητικό Συμβούλιο. Διαθέτει, σε πλήρη λειτουργία, δυναμικότητα επτακοσίων πενήντα κλινών και 1.502 ανθρώπινο δυναμικό. Εξήντα εννέα κλίνες ΜΕΘ και είκοσι πέντε ανανήψεων. Συγκοινωνιακά εξυπηρετείται από τις γραμμές 01Α και 28 (Συκιές – Βενιζέλου) του ΟΑΣΘ από τη 1 Οκτωβρίου 2008, μετονομαζόμενη σε Carrefour Ευκαρπιας – Συκιές – Πανεπιστήμιο . Εξυπηρετήθηκε βραχύβια από τη γραμμή 41 (Τ.Σ. Νεάπολης - Παπαγεωργίου) μέχρι την επέκταση της γραμμής 28.

## Ιστορία
250px|μικρογραφία|Η είοσδος και τα εξωτερικά ιατρεία
Στις 5 Δεκεμβρίου 1990 συστήνεται το Ίδρυμα Παπαγεωργίου με σκοπό την ανέγερση και τον εξοπλισμό του νοσοκομείου. Στις 24 Μαΐου 1991 υπογράφεται σύμβαση μεταξύ του ελληνικού δημοσίου για την ανέγερση του νοσοκομείου, ύψους 30δις δρχ. Η οικοπεδική έκταση καλύπτει 150.000τμ και με τη δομημένη τα 75.000τμ. Στις 12 Σεπτεμβρίου 1993 ξεκινά η ανέγερση του νοσοκομείου η οποία αποπερατώνεται στα τέλη του 1996. Τον Ιανουάριο του 1997, παραδίδεται σε λειτουργία με την εγκατάσταση των κλινών, όμως να καθυστερεί μέχρι τις 16 Αυγούστου του 1999, ύστερα από ελέγχους του σώματος ορκωτών λογιστών και του ΣΔΟΕ. Τον Ιανουάριο του 2000 τίθεται σε πλήρη λειτουργία με την ένταξή του στο πρόγραμμα εφημεριών της Θεσσαλονίκης και τον Μάιο του ιδίου έτους εγκαινιάζεται η καρδιοχειρουρργική κλινική. Το 2004, εγκαθίστανται και πανεπιστημιακές κλινικές οτυ ΑΠΘ.

## Πρόεδροι ΔΣ

## Παραπομπές


Κατηγορία:Νοσοκομεία στη Θεσσαλονίκη
Βαρβάρα Μυλωνάκη

Η **Βαρβάρα Μυλωνάκη**, γεννημένη στις 10 Φεβρουαρίου 1999 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 183 εκατοστά, αγωνίζεται ως σμολ φόργουορντ και πάουερ φόργουορντ. Από τον Ιούλιο του 2025 αποτελεί μέλος της ομάδας των Εσπερίδων Καλλιθέας. Έχει αγωνιστεί σε όλες τις αναπτυξιακές εθνικές ομάδες της Ελλάδας, ενώ από το 2023 καλείται στην Εθνική Γυναικών 3x3.

## Στατιστικά διεθνών διοργανώσεων
*Τελευταία ενημέρωση*: *22 Ιουλίου 2025*

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Μυλωνάκη παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Μυλωνάκη παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Μυλωνάκη είναι απόφοιτη του Τμήματος Επιστήμης Φυσικής Αγωγής και Αθλητισμού του Εθνικού και Καποδιστριακού Πανεπιστημίου Αθηνών.

## Παραπομπές


## Εξωτερικοί σύνδεσμοι
* Βαρβάρα Μυλωνάκη, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
* Varvara Mylonaki, στατιστικά στον επίσημο ιστότοπο της FIBA. 
* Varvara Mylonaki, στατιστικά στον επίσημο ιστότοπο της FIBA για τα Πρωταθλήματα 3x3. 
* Varvara Mylonaki, στατιστικά στον ιστότοπο EuroBasket.com. 
* Varvara Mylonaki, στατιστικά στον ιστότοπο ProBallers.com. 
* 
* 
* Βαρβάρα Μυλωνάκη, επίσημος λογαριασμός στο TikTok.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ18
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Εθνικής Ελλάδας 3x3 Κ23
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες Πρωτέα Βούλας
Κατηγορία:Καλαθοσφαιρίστριες Τερψιθέας Γλυφάδας
Κατηγορία:Καλαθοσφαιρίστριες Ε.Φ.Α.Ο. Ζωγράφου
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Ελευθερίας Μοσχάτου
Κατηγορία:Καλαθοσφαιρίστριες ΠΑΟΚ
Κατηγορία:Καλαθοσφαιρίστριες Γ.Σ. Εσπερίδων Καλλιθέας
Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Απόφοιτοι Εθνικού και Καποδιστριακού Πανεπιστημίου Αθηνών
Κατηγορία:Καλαθοσφαιρίστριες Εθνικής Ελλάδας 3x3
Ανδριάνα Κασάπη

Η **Ανδριάνα Κασάπη**, γεννημένη στις 21 Μαρτίου 2000 στη Λάρνακα, είναι Κύπρια αθλήτρια της καλαθοσφαίρισης. Διαθέτοντας ύψος 173 εκατοστά, αγωνίζεται ως πλέι μέικερ και σούτινγκ γκαρντ. Από τον Ιούλιο του 2024 αγωνίζεται με τα χρώματα της Ουμπέρτιντε, ομάδας με έδρα την ομώνυμη ιταλική πόλη. Έχει διαγωνιστεί στις περισσότερες αναπτυξιακές εθνικές ομάδες της Κύπρου, ενώ μετρά από το 2018 και συμμετοχές με την Εθνική Γυναικών.

## Στατιστικά διεθνών διοργανώσεων
*Τελευταία ενημέρωση*: *21 Ιουλίου 2025*

### Διοργανώσεις με την Εθνική Κύπρου
Σύμφωνα με το αρχείο της FIBA, η Κασάπη παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Κύπρου Γυναικών: 

#### Διοργανώσεις νέων με την Εθνική Κύπρου
Σύμφωνα με το αρχείο της FIBA, η Κασάπη παρουσίασε τις ακόλουθες επιδόσεις σε διεθνείς νεανικές διοργανώσεις: 

## Παραπομπές


## Εξωτερικοί σύνδεσμοι
* Andriana Kasapi, στατιστικά στον επίσημο ιστότοπο της FIBA. 
* Andriana Kasapi, στατιστικά στον επίσημο ιστότοπο της FIBA για τα Πρωταθλήματα 3x3.  
* Andriana Kasapi, στατιστικά στον ιστότοπο EuroBasket.com. 
* Andriana Kasapi, στατιστικά στον ιστότοπο των Riverside Highlanders. 
* Andriana Kasapi, στατιστικά στον ιστότοπο των Benedictine University Redhawks. 
* Andriana Kasapi, στατιστικά στον ιστότοπο του ESPN για την κολλεγιακή γυναικεία καλαθοσφαίριση. 
* 
* Ανδριάνα Κασάπη, επίσημος λογαριασμός στο YouTube.

Κατηγορία:Κύπριες καλαθοσφαιρίστριες
Κατηγορία:Καλαθοσφαιρίστριες Εθνικής Κύπρου
Κατηγορία:Καλαθοσφαιρίστριες Εθνικής Κύπρου Κ18
Κατηγορία:Καλαθοσφαιρίστριες Εθνικής Κύπρου Κ16
Κατηγορία:Καλαθοσφαιρίστριες Εθνικής Κύπρου 3x3 Open
Κατηγορία:Καλαθοσφαιρίστριες Ζήνωνα
Κατηγορία:Καλαθοσφαιρίστριες Κεραυνού Στροβόλου
Κατηγορία:Καλαθοσφαιρίστριες NCAA
Κατηγορία:Καλαθοσφαιρίστριες Ο.Α. Χανίων
Κατηγορία:Καλαθοσφαιρίστριες Τινταστόλ
Κατηγορία:Καλαθοσφαιρίστριες Ουμπέρτιντε
Κατηγορία:Πόιντ γκαρντ
Κατηγορία:Σούτινγκ γκαρντ
Τζαμαλπούρ

Το **Τζαμαλπούρ** (βεγγαλικά: জামালপুর) είναι πόλη στην όχθη του παλαιού Βραχμαπούτρα στην διαίρεση Μίμενσινγκ του βόρειου Μπανγκλαντές. Είναι η πρωτεύουσα της επαρχίας Τζαμαλπούρ και της υποεπαρχίας Τζαμαλπούρ Σαντάρ. Σύμφωνα με την απογραφή του 2022 στην πόλη ζουν 158.873 κάτοικοι και είναι η 31η μεγαλύτερη πόλη του Μπανγκλαντές. 

Το προηγούμενο όνομα της πόλης ήταν Σινγκτζανί, και μετονομάστηκε σε Τζαμαλπούρ προς τιμήν του Χαζράτ Σαχ Τζαμάλ, Υεμενίτη που μετανάστευσε στην περιοχή του Τζαμαλπούρ με σκοπό να διαδώσει το Ισλάμ.

## Δημογραφία
Το 2011 το Τζαμαλπούρ είχε 142.764 κατοίκους. Από αυτούς οι 28.743 ήταν κάτω των δέκα χρονών. Το 2011 το Τζαλαμπούρ είχε ποσοστό αλφαβητισμού της τάξεως του 62.14%.

## Παραπομπές


Κατηγορία:Πόλεις του Μπανγκλαντές
Water Polo League ανδρών 2025-2026

To '''πρωτάθλημα Α1 πόλο ανδρών''' της περιόδου 2025-26 (από τη σεζόν 2025-26, ονομαζόμενο **Water Polo League Men**) είναι το 40ο πρωτάθλημα Α1 Εθνικής κατηγορίας, το 78ο στην ιστορία της α' κατηγορίας και το 94ο πανελλήνιο πρωτάθλημα. Το πρωτάθλημα εκκίνησε στις 4 Οκτωβρίου. Μετέχουν συνολικά 16 ομάδες χωρισμένες σε δύο ομίλους των 8 ομάδων. Υποβιβάζονται 4 ομάδες στο τέλος της σεζόν.

## Συμμετέχουσες ομάδες
Από το 1949 και το πρώτο πρωτάθλημα με βαθμολόγηση.

## Α' φάση
Μετέχουν 16 ομάδες που σύμφωνα με την προκήρυξη της Κ.Ο.Ε., στην πρώτη φάση θα χωριστούν σε δύο ομίλους των οκτώ ομάδων. Οι ομάδες αγωνίζονται μεταξύ τους σε δύο γύρους εντός και εκτός έδρας. Έπειτα από 14 αγωνιστικές ημέρες, οι τέσσερις πρώτοι από κάθε όμιλο θα απαρτίσουν τον όμιλο G1 ενώ οι τέσσερις τελευταίες ομάδες τον όμιλο G2.

### Α' όμιλος

### Β όμιλος

## Β' φάση

### G1

### G2

## Τελική Κατάταξη

## Παραπομπές


## Εξωτερικοί σύνδεσμοι - Πηγές

* Κολυμβητική Ομοσπονδία Ελλάδας - Υδατοσφαίριση koe.org.gr
* Επίσημη ιστοσελίδα πρωταθλήματος waterpololeague.gr

Κατηγορία:Α1 εθνική κατηγορία υδατοσφαίρισης ανδρών
Κατηγορία:Υδατοσφαίριση το 2025
Λόβρο Μάικιτς

Ο **Λόβρο Μάικιτς** (κροατικά:**Lovro Majkić**), γεννημένος στις 8 Οκτωβρίου 1999, στο Ζάγκρεμπ) είναι Κροάτης ποδοσφαιριστής, ο οποίος αγωνίζεται ως τερματοφύλακας στον Άρη Θεσσαλονίκης. Τα προηγούμενα χρόνια αγωνίστηκε διαδοχικά στη ΝΚ Ζάγκρεμπ, Ριέκα,  και ΝΚ Ίστρα 1961 καθώς και για την Εθνική Κροατίας Κ23 .
## Ποδοσφαιρική καριέρα
Ο Μάικιτς έχοντας καταγωγή από τη Μπίστρα , ένα δήμο στα περίχωρα του Ζάγκρεμπ, ξεκίνησε την καριέρα του στις ακαδημίες της  ΝΚ Ζάγκρεμπ, προτού μετακομίσει, το 2014, στα τμήματα υποδομής της Ριέκα. Το 2018 πήρε μεταγραφή στην ΝΚ Ίστρα 1961  και την αμέσως επόμενη σεζόν πραγματοποίησε το ντεμπούτο του στην Πρβα Λίγκα στις 21 Ιουλίου 2019, στον αγώνα πρωταθλήματος που έχασε με 2-0 από τη Χάιντουκ.  

Στη συνέχεια, παρέμεινε μη διαθέσιμος για μεγάλο χρονικό διάστημα λόγω σοβαρών τραυματισμών στο χέρι και τον ώμο . 

Στις 27 Ιουνίου 2022 επέκτεινε το συμβόλαιό του με την ομάδα της Πούλα μέχρι το 2025 , καθιερώνοντας τον εαυτό του ως βασικό παίκτη της ομάδας. 

Την αγωνιστική περίοδο 2022-23 κέρδισε θέση βασικού κάτω από τα δοκάρια της Ίστρια  και κράτησε 17 φορές ανέπαφη την εστία του σε 35 παιχνίδια. Ακολούθησαν δύο ακόμα «γεμάτες» σεζόν με τον υψηλόσωμο τερματοφύλακα να καταγράφει συνολικά 116 συμμετοχές με τη φανέλα της Ίστρια σε πρωτάθλημα και Κύπελλο Κροατίας.

Αν και το νέο συμβόλαιό του ολοκληρώνονταν το καλοκαίρι του 2027, για τον παίκτη ενδιαφέρθηκε η Χάιντουκ Σπλιτ, η οποία προθυμοποιήθηκε να καλύψει την ρήτρα αποδέσμευσής του (200.000 ευρώ) αλλά ο παίκτης επέλεξε να απορρίψει αυτή την πρόταση  και την 1η Ιουλίου 2025, υπέγραψε τριετές συμβόλαιο συνεργασίας με τον Άρη Θεσσαλονίκης 

## Παραπομπές


## Πηγές
* Προφίλ στο transfermarkt.com
* Προφίλ στο worldfootball.net

Κατηγορία:Κροάτες ποδοσφαιριστές
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές Εθνικής Κροατίας Κ23
Κατηγορία:Ποδοσφαιριστές ΝΚ Ίστρα 1961
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Πρβα Λίγκα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Κροάτες ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Χρόνια λεμφοκυτταρική λευχαιμία

[μικρογραφία|[Αξονική τομογραφία ασθενή με χρόνια λεμφοκυτταρική λευχαιμία, όπου παρατηρείται σπληνομεγαλία (διόγκωση του σπλήνα).]]
Η **χρόνια λεμφοκυτταρική λευχαιμία** είναι ένας τύπος καρκίνου που επηρεάζει το αίμα και τον μυελό των οστών, και συγκεκριμένα περιλαμβάνει την υπερπαραγωγή μη φυσιολογικών λεμφοκυττάρων (ένας τύπος λευκών αιμοσφαιρίων). Συνήθως αναπτύσσεται αργά και είναι πιο συχνή σε ηλικιωμένους ενήλικες. Μπορεί να παραμείνει ασυμπτωματική για χρόνια, τελικά όμως μπορεί να οδηγήσει σε επιπλοκές λόγω του εκτοπισμού των υγιών αιμοσφαιρίων.

Η χρόνια λεμφοκυτταρική λευχαιμία χαρακτηρίζεται από αργή εξέλιξη, επιτρέποντας συχνά στα άτομα να ζήσουν για μεγάλο χρονικό διάστημα χωρίς να χρειάζονται άμεση θεραπεία. Στην ασθένεια αυτή, ο μυελός των οστών παράγει πάρα πολλά λεμφοκύτταρα, συγκεκριμένα Β λεμφοκύτταρα, τα οποία είναι δυσλειτουργικά και μπορούν να συσσωρευτούν στο αίμα, στον μυελό των οστών, στους λεμφαδένες και στον σπλήνα. Η υπερπαραγωγή ανώμαλων λεμφοκυττάρων μπορεί να επηρεάσει την παραγωγή υγιών ερυθρών αιμοσφαιρίων, λευκών αιμοσφαιρίων και αιμοπεταλίων, οδηγώντας σε αναιμία, αυξημένο κίνδυνο μόλυνσης και προβλήματα αιμορραγίας.

Τα ακριβή αίτια της ασθένειας δεν είναι γνωστά, αλλά είναι πιο συχνή σε ηλικιωμένους ενήλικες και ελαφρώς πιο συχνή στους άνδρες. Οικογενειακό ιστορικό με χρόνια λεμφοκυτταρική λευχαιμία μπορεί να αυξήσει τον κίνδυνο εμφάνισης της ασθένειας σε κάποιον άλλον συγγενή και η έκθεση σε ορισμένες χημικές ουσίες (όπως φυτοφάρμακα, βενζόλιο και βαρείς διαλύτες) μπορεί επίσης να διαδραματίσει κάποιο ρόλο.

Πολλά άτομα με χρόνια λεμφοκυτταρική λευχαιμία δεν εμφανίζουν αρχικά συμπτώματα, ωστόσο, κάποια μπορεί να εμφανίσουν διόγκωση των λεμφαδένων, κόπωση, νυχτερινές εφιδρώσεις, υποτροπιάζουσες λοιμώξεις και ανεξήγητη απώλεια βάρους. Η ασθένεια συνήθως διαγιγνώσκεται μέσω ενός συνδυασμού εξετάσεων αίματος, συμπεριλαμβανομένης μιας γενικής εξέτασης αίματος και της κυτταρομετρίας ροής, και σε ορισμένες περιπτώσεις παρακέντησης μυελού των οστών και βιοψία. Περαιτέρω αναλύσεις, όπως η μέθοδος FISH και η αλληλούχιση DNA, μπορούν να βοηθήσουν στον προσδιορισμό της πρόγνωσης και να καθοδηγήσουν τις αποφάσεις θεραπείας. Η θεραπεία μπορεί να περιλαμβάνει στοχευμένα φάρμακα, χημειοθεραπεία και, σε σπάνιες περιπτώσεις, ακτινοθεραπεία ή χειρουργική επέμβαση.

## Παραπομπές


Κατηγορία:Λευχαιμία
Αστέρας Τρίπολης Β

Ο **Αθλητικός Γυμναστικός Σύλλογος Αστέρας Τρίπολης**, γνωστός και ως «**Αστέρας AKTOR**» για εμπορικούς λόγους, είναι ελληνικό ποδοσφαιρικό σωματείο το οποίο εδρεύει στην Τρίπολη Αρκαδίας. Ιδρύθηκε στις 26 Μαρτίου 1931 και χρώματα της είναι το μπλε και το κίτρινο.

Ο **Αστέρας Τρίπολης Β΄** (**Αθλητικός Γυμναστικός Σύλλογος Αστέρας Τρίπολης** **Β΄**), γνωστός και ως «**Αστέρας Β΄** **AKTOR**» για εμπορικούς λόγους, ιδρύθηκε το 2024 και είναι η Β΄ ομάδα της Π.Α.Ε. Αστέρας Τρίπολης AKTOR. Αγωνίζεται στο δεύτερο τη τάξει πρωτάθλημα της Α2 Εθνικής Κατηγορίας (Super League 2), όπου έκανε το ντεμπούτο του την αγωνιστική περίοδο 2024–2025. Χρησιμοποιεί ως αγωνιστική έδρα το Γήπεδο «Θεόδωρος Κολοκοτρώνης».

Οι Β΄ ομάδες στην Ελλάδα παίζουν στο ίδιο σύστημα πρωταθλήματος με την Α΄ ομάδα και όχι σε ένα πρωτάθλημα Β΄ ή αναπληρωματικών ομάδων. Πρέπει να αγωνίζονται τουλάχιστον ένα επίπεδο κάτω από την κύρια ομάδα τους και έτσι ο Αστέρας Τρίπολης Β΄ δεν πληροί τις προϋποθέσεις για την άνοδο στη Super League 1.

## Διατελέσαντες προπονητές

## Έδρα
Η Β΄ ομάδα του Αστέρα Τρίπολης έχει ως πρώτη έδρα το Γήπεδο «Θεόδωρος Κολοκοτρώνης» στην Τρίπολη, το οποίο έχει χωρητικότητα 7.423 θέσεων και χρησιμοποιείται και από την πρώτη ομάδα.

Σε κάποιες περιπτώσεις, λόγω ανάγκης, η ομάδα έχει αγωνιστεί σε άλλα γήπεδα της περιοχής, όπως στο Δημοτικό Στάδιο Τρίπολης ή σε γήπεδα της Αρκαδίας, ανάλογα με τη διαθεσιμότητα και τις απαιτήσεις των διοργανώσεων.

Τον πρώτο εντός έδρας αγώνα της τον έδωσε έναντι στον Πανιώνιο στο Γήπεδο «Θεόδωρος Κολοκοτρώνης» με ισόπαλο αποτέλεσμα για την ομάδα της Αρκαδίας με 0–0.

## Κατάταξη ανά αγωνιστική περίοδο

## Παραπομπές


## Εξωτερικοί σύνδεσμοι

* 
* 

Κατηγορία:Αστέρας Τρίπολης
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 2024
Οι άσσοι της τράκας

***Οι άσσοι της τράκας*** είναι ασπρόμαυρη ελληνική κωμική ταινία του 1962 σε σενάριο και σκηνοθεσία του Ηλία Παρασκευά. Πρωταγωνιστούν οι Φραγκίσκος Μανέλλης, Κούλης Στολίγκας, Γιάννα Βαλέντη και Μιρέλλα Κώνστα. 
## Σύνοψη
Η υπόθεση της ταινίας επικεντρώνεται σε δύο φίλους, τον Μπισμπίκο και τον Μικέ, οι οποίοι κάνουν διάφορες δουλειές του ποδαριού και μικροκομπίνες, προκειμένου να αποκτήσουν κάποια χρήματα που θα τους επιτρέψουν να παντρευτούν τις αρραβωνιαστικιές τους, Ρίτα και Μίνα. Και εκεί που καταφέρνουν να βρουν μια μόνιμη δουλειά και να αρχίσουν τις προετοιμασίες του γάμου, θα μπλεχτούν σε έναν καβγά που θα τους οδηγήσει στο αστυνομικό τμήμα.

## Διανομή ρόλων
* Φραγκίσκος Μανέλλης - Μπισμπίκος 
* Κούλης Στολίγκας - Μικές Προκομένος  
* Γιάννα Βαλέντη - Ρίτα  
* Μιρέλλα Κώνστα - Μίνα, ξαδέλφη Ρίτας 
* Δέσποινα Παναγιωτίδου - Στεφανία, μητέρα Ρίτας
* Γιάννης Μπέρτος  - Μαρόγλου, νονός Ρίτας, εργοστασιάρχης
* Αλίκη Μαντζουρίδου - Αρσινόη, σπιτονοικοκυρά
* Βελισσάριος Κοντογιάννης - Δημήτρης Παπασπηλιόπουλος, δικηγόρος
* Γιώργος Βελέντζας - αρχηγός σπείρας διαρρηκτών
* Πάρις Πάππης - προϊστάμενος Μίνας
* Νίκος Τσουκαλάς - Κωνσταντής 
* Βαγγέλης Πλοιός - Τάκης, αγαπητικός υπηρέτριας
* Γιάννης Σπαρίδης - ζαχαροπλάστης

## Κυκλοφορία
Η ταινία έκανε πρεμιέρα στις 26 Νοεμβρίου 1962 στους κινηματογράφους Ιντεάλ και Κοσμοπόλιτ της Αθήνας, με ταυτόχρονη προβολή στους κινηματογράφους Τερψιθέα του Πειραιά, Ελίτ των Πατρών, Ολύμπιον των Χανίων και Ολύμπιον της Λάρισας.

## Παραπομπές


## Εξωτερικοί σύνδεσμοι
* 
* 

Κατηγορία:Ταινίες του 1962
Κατηγορία:Ελληνικές ταινίες της δεκαετίας 1960
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα
Κατηγορία:Ταινίες με μουσική σύνθεση Χρήστου Μουραμπά
Κατηγορία:Ταινίες σε σκηνοθεσία Ηλία Παρασκευά
Φλαθιάκες Ηρακλείου

Οι **Φλαθιάκες** είναι χωριό της Κοινότητας Βασιλικών Ανωγείων του δήμου Γόρτυνας και της τέως Επαρχίας Καινουργίου στην Περιφερειακή Ενότητα Ηρακλείου της Κρήτης. Είναι κτισμένες σε υψόμετρο 190 μέτρων.

Ο Φραντσέσκο Μπαρότσι το 1577 αναφέρει το χωριό ως *Flathies*. Στην ενετική απογραφή του 1583 από τον Καστροφύλακα αναφέρεται ως *Filachiachies* με 82 κατοίκους. Ο Φραντσέσκο Βασιλικάτα το 1630 το αναφέρει ως *Flathiaces*. Στην οθωμανική απογραφή του 1671 αναφέρεται ως Iflakakes με 12 υπόχρεους σε φόρο. Στην αιγυπτιακή απογραφή του 1834 αναφέρεται ως Laliakes με 2 χριστιανικές και μία μουσουλμανική οικογένεια. Στην απογραφή του 1881 οι Φλαθιάκαις είχαν αμιγώς χριστιανικό πληθυσμό, 108 κατοίκους, και το 1900 είχε 170 χριστιανούς κατοίκους. Στην απογραφή του 1920 είχε 173 κατοίκους. 

Αναλυτικά η δημογραφική πορεία του χωριού σύμφωνα με τις απογραφές:

## Παραπομπές


Κατηγορία:Χωριά της περιφερειακής ενότητας Ηρακλείου
Κατηγορία:Δήμος Γόρτυνας
Χέιμαεϊ

Το **Χέιμαεϊ** (ισλανδικά: Heimaey) είναι το μεγαλύτερο και πολυπληθέστερο νησί της Ισλανδίας. Έχει έκταση 13,44 τ.χλμ. και απέχει μόλις 7,5 χιλιόμετρα από την νότια ακτογραμμή της Ισλανδίας. Ο πληθυσμός του νησιού ανερχόταν το 2022 στους 4,414 κατοίκους.

## Ιστορία
Κατά την παράδοση, ο Χέριολβουρ Μπάουρθαρσον, πατέρας του Μπιόρνι Χέριολφσον, λέγεται ότι ήταν το πρώτο άτομο που εγκαταστάθηκε στο Χέιμαεϊ στις αρχές του 10ου αιώνα. Αρχαιολογική ανασκαφή το 1971 σε αρχαία ερείπια αποκάλυψε ότι υπήρχε οικισμός στο νησί σχεδόν 100 χρόνια νωρίτερα.

Το 1627, τρία αραβικά πειρατικά πλοία από τις υπό οθωμανικό έλεγχο ακτές της Μπαρμπαριάς επιτέθηκαν σε αρκετές πόλεις στη νότια ακτή της Ισλανδίας και στα γύρω νησιά, και στο Χέιμαεϊ.

Στις 01:00 π.μ. στις 23 Ιανουαρίου 1973, ξεκίνησε μια ηφαιστειακή έκρηξη του όρους Έλντφελ του νησιού. Το έδαφος του Χάιμαεϊ άρχισε να σείζεται και σχηματίστηκαν ρωγμές. Οι ρωγμές έφτασαν τα 1.600 μέτρα σε μήκος και άρχισε να εκρήγνυται λάβα. Κατά τη διάρκεια της νύχτας, οι 5.000 κάτοικοι του νησιού εκκενώθηκαν προς την ηπειρωτική Ισλανδία, κυρίως με αλιευτικά σκάφη. 

Η έκρηξη διήρκεσε μέχρι τις 3 Ιουλίου. Οι Ισλανδοί ψέκασαν τη λάβα με έξι εκατομμύρια τόνους κρύου θαλασσινού νερού, με αποτέλεσμα μέρος της να στερεοποιηθεί και να εκτραπεί, σώζοντας έτσι το λιμάνι. Κατά τη διάρκεια της έκρηξης, η μισή πόλη συντρίφθηκε και το νησί επεκτάθηκε σε μήκος. Η έκρηξη αύξησε την έκταση του Χέιμαεϊ από 11,2 τετραγωνικά χιλιόμετρα σε 13,44. Ένας άνδρας πέθανε από την έκρηξη.

### Σημερινή εποχή
Το Χάιμαεϊ φιλοξενεί περίπου 4.500 κατοίκους και οκτώ εκατομμύρια φρατέρκουλες κάθε καλοκαίρι. Πολλά εκατομμύρια άλλα πουλιά μεταναστεύουν εδώ για αναπαραγωγή και τροφή. Το νησί συνδέεται με την υπόλοιπη Ισλανδία με πλοίο και το αεροδρόμιο του Βέστμανεγιαρ.

Η κύρια ασχολία των κατοίκων είνα η αλιεία. Κατά τη διάρκεια του ετήσιου φεστιβάλ του νησιού, επιτρέπεται στους ανθρώπους να πιάσουν μερικές Φρατέρκουλες για να τις μοιραστούν στο φεστιβάλ ή να τις φάνε στο σπίτι.

## Φωτογραφίες

Αρχείο:Heimaey, vu du Nord.jpg|Πανόραμα του νησιού και της πόλης του το 2005
Αρχείο:Eldfell, Heimaey, Islas Vestman, Suðurland, Islandia, 2014-08-17, DD 067.jpg|Το ηφαίστειο Έλντφελ
Αρχείο:Roca del elefante, Heimaey, Islas Vestman, Suðurland, Islandia, 2014-08-17, DD 043.JPG|Όψη του νησιού
Αρχείο:Heimaey houses and hill.jpg|Σπίτια του νησιού


## Παραπομπές


Κατηγορία:Ισλανδία
Κατηγορία:Νησιά του Βόρειου Ατλαντικού Ωκεανού
Κομητεία Ανταίρ (Κεντάκι)

Η **Κομητεία Ανταίρ** () είναι κομητεία στην πολιτεία του Κεντάκι των Ηνωμένων Πολιτειών. Κατά την απογραφή του 2020, ο πληθυσμός ήταν 18.903 κάτοικοι. Η διοικητική πρωτεύουσα (*έδρα*) είναι η Κολούμπια.

Η κομητεία ιδρύθηκε το 1801 και πήρε το όνομά της από τον Τζον Ανταίρ, τότε Πρόεδρο της Βουλής των Αντιπροσώπων στο Κεντάκι και αργότερα Κυβερνήτη του Κεντάκι (1820–1824).

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 412 τετραγωνικών μιλίων (1.070 τ.χλμ ) , εκ των οποίων τα 405 τετραγωνικά μίλια (1.050 τ.χλμ ) είναι γη και τα 7,1 τετραγωνικά μίλια (18 τ.χλμ ) (1,7%) καλύπτονται από ύδατα (λίμνες, ποτάμια). Πάνω από το 40% της γης της κομητείας καλύπτεται από ξυλεία.

### Γειτονικές κομητείες
* Κομητεία Τέιλορ (βόρεια)
* Κομητεία Κέισι (βορειοανατολικά)
* Κομητεία Ράσελ (ανατολικά)
* Κομητεία Κάμπερλαντ (νότια)
* Κομητεία Μέτκαλφ (νοτιοδυτικά)
* Κομητεία Γκριν (βορειοδυτικά)

## Παραπομπές


Κατηγορία:Κομητείες του Κεντάκι
Κομητεία Ανταίρ (Οκλαχόμα)

Η **Κομητεία Ανταίρ **() είναι κομητεία στην πολιτεία της Οκλαχόμα των Ηνωμένων Πολιτειών. Κατά την απογραφή του 2020, ο πληθυσμός ήταν 19.495 κάτοικοι. Η διοικητική πρωτεύουσα (*έδρα*) είναι το Στίλγουελ.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 577 τετραγωνικών μιλίων (1.490 τ.χλμ ) , εκ των οποίων τα 573 τετραγωνικά μίλια (1.480 τ.χλμ ) είναι γη και τα 3,6 τετραγωνικά μίλια (9,3 τ.χλμ ) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Ντέλαγουερ (βόρεια)
* Κομητεία Μπέντον, Άρκανσο (βορειοανατολικά)
* Κομητεία Ουάσινγκτον, Άρκανσο (ανατολικά)
* Κομητεία Κρόφορντ, Άρκανσο (νοτιοανατολικά)
* Κομητεία Σεκόγια (νότια)
* Κομητεία Τσερόκι (δυτικά)

## Παραπομπές


Κατηγορία:Κομητείες της Οκλαχόμα
Κομητεία Γκράντι (Ιλινόι)

Η **Κομητεία Γκράντι** () είναι κομητεία στην πολιτεία του Ιλινόι των Ηνωμένων Πολιτειών. Κατά την απογραφή του 2020, ο πληθυσμός 52.533 κάτοικοι. Η διοικητική πρωτεύουσα (*έδρα*) είναι το Μόρις.
 
## Ιστορία
Η κομητεία Γκράντι ιδρύθηκε στις 17 Φεβρουαρίου 1841 από τμήμα της κομητείας ΛαΣάλ και πήρε το όνομά της από τον Γενικό Εισαγγελέα των ΗΠΑ Φέλιξ Γκράντι.

## Γεωγραφία

Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 430 τετραγωνικών μιλίων (1.100 τ.χλμ ) , εκ των οποίων τα 418 τετραγωνικά μίλια (1.080 τ.χλμ ) είναι γη και τα 12 τετραγωνικά μίλια (31 τ.χλμ ) (2,9%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Κένταλ (βόρεια)
* Κομητεία Γουίλ (ανατολικά)
* Κομητεία Κανκακί (νοτιοανατολικά)
* Κομητεία Λίβινγκστον (νότια)
* Κομητεία ΛαΣάλ (δυτικά)

## Παραπομπές


Κατηγορία:Κομητείες του Ιλινόι
Κομητεία Γκράντι (Μιζούρι)

Η **Κομητεία Γκράντι** () είναι κομητεία στην πολιτεία του Μιζούρι των Ηνωμένων Πολιτειών. Κατά την απογραφή του 2020, ο πληθυσμός ήταν 9.808 κάτοικοι. Η διοικητική πρωτεύουσα (*έδρα*) είναι το Τρέντον.

Η κομητεία ιδρύθηκε στις 2 Ιανουαρίου 1841, από ένα μέρος της κομητείας Λίβινγκστον του Μιζούρι και πήρε το όνομά της από τον Γενικό Εισαγγελέα των ΗΠΑ Φέλιξ Γκράντι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 438 τετραγωνικών μιλίων (1.130 τ.χλμ ) , εκ των οποίων τα 435 τετραγωνικά μίλια (1.130 τ.χλμ ) είναι γη και τα 2,8 τετραγωνικά μίλια (7,3 τ.χλμ ) (0,6%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Μέρσερ (βόρεια)
* Κομητεία Σάλιβαν (ανατολικά)
* Κομητεία Λιν (νοτιοανατολικά)
* Κομητεία Λίβινγκστον (νότια)
* Κομητεία Ντέιβις (νοτιοδυτικά)
* Κομητεία Χάρισον (βορειοδυτικά)

## Παραπομπές


Κατηγορία:Κομητείες του Μιζούρι
Κομητεία Γκράντι (Τενεσί)

Η **Κομητεία Γκράντι** () είναι κομητεία στην πολιτεία του Τενεσί των Ηνωμένων Πολιτειών. Κατά την απογραφή του 2020, ο πληθυσμός ήταν 13.622 κάτοικοι. Η διοικητική πρωτεύουσα (*έδρα*) είναι το Άλταμοντ 
 
Η κομητεία πήρε το όνομά της προς τιμήν του Γενικού Εισαγγελέα των ΗΠΑ, Φέλιξ Γκράντι.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 361 τετραγωνικά μίλια (930 τ.χλμ ) , εκ των οποίων τα 361 τετραγωνικά μίλια (930 τ.χλμ ) είναι γη και τα 0,6 τετραγωνικά μίλια (1,6 τ.χλμ ) (0,2%) καλύπτονται από ύδατα (λίμνες, ποτάμια).

### Γειτονικές κομητείες

* Κομητεία Γουόρεν (βόρεια)
* Κομητεία Σεκουάτσι (ανατολικά)
* Κομητεία Μάριον (νότια)
* Κομητεία Φράνκλιν (νοτιοδυτικά)
* Κομητεία Κόφι (δυτικά)

## Παραπομπές


Κατηγορία:Κομητείες του Τενεσί
Μπαρτονία

Η **μπαρτονία** (λατινική και επιστημονική ονομασία *Bartonia*) είναι γένος δικοτυλήδονων φυτών, που ανήκουν στην οικογένεια γενθιανοειδή της τάξεως γενθιανώδη. Την ονομασία *Bartonia* έφερε παλαιότερα και ένα γένος της τάξεως κρανειώδη, αλλά αυτό καταργήθηκε και τα είδη του ταξινομούνται πλέον στο γένος *Mentzelia*.

Σήμερα (2020) γίνονται γενικώς δεκτά τα εξής τρία είδη μπαρτονίας, όλα ιθαγενή του νοτιοανατολικού Καναδά και των κεντρικών και ανατολικών ΗΠΑ:

* *[[Bartonia paniculata]]* (Michx.), Muhl.
* *Bartonia verna* (Michx.), Raf. από Barton
* *[[Bartonia virginica]]* (L.), Britton, Sterns & Poggenb.

## Παραπομπές


Μπαρτονια
Αρμάντο Ντισέπολο

Ο **Αρμάντο Ντισέπολο** (ισπαν. *Armando Discépolo*, Μπουένος Άιρες, 18 Σεπτεμβρίου 1887 – Μπουένος Άιρες, 8 Ιανουαρίου 1971) ήταν Αργεντινός θεατρικός συγγραφέας. Συνέγραψε όλα σχεδόν τα έργα του από το 1910 έως το 1934 και κατόπιν ασχολήθηκε κυρίως με τις θεατρικές παραγωγές των έργων του. Δημιούργησε και ανέπτυξε τη δική του εκδοχή της γκροτέσκο λογοτεχνίας, την «Criollo Grotesque», που χαρακτηρίζεται από ένα μίγμα μελοδραματικής τραγικής σάτιρας και ελλείψεως οικογειακής ομόνοιας.

## Βιογραφικά στοιχεία
Ο Αρμάντο Ντισέπολο γεννήθηκε στο Μπουένος Άιρες από γονείς ιταλικής καταγωγής (γενουατικής από τη μητέρα του και ναπολιτάνικης από τον πατέρα του). Είχε πέντε μικρότερα αδέλφια, τα οποία έγιναν όλα καλλιτέχνες, με τον δημιουργό τάνγκο Ενρίκε Σάντος Ντισέπολο να είναι ο γνωστότερος. Ο Αρμάντο εγκατέλειψε το σχολείο στην έκτη δημοτικού, ενώ είχε πρώιμο όνειρο να γίνει ηθοποιός, πράγμα που δοκίμασε μετά τον θάνατο του πατέρα του το 1906, αλλά γρήγορα βαρέθηκε τις πολλές επαναλήψεις του ίδιου ρόλου που απαιτεί η ηθοποιία. Στράφηκε στη συγγραφή, μετά την ανακάλυψη ενός τετραδίου του από τη μητέρα του που ήταν γεμάτο με διαλόγους, οπότε εκείνη του συνέστησε να δοκιμάσει να γράψει δικά του έργα, κάτι που έπραξε περί το 1909. Το πρώτο θεατρικό έργο του, το *Entre el hierro*, το οποίο συμφώνησε να «ανεβάσει» στη σκηνή ο φίλος του Πάμπλο Ποδέστα, σημείωσε μεγάλη επιτυχία. Από τότε ο Ντισέπολο έγραφε κατά μέσο όρο δύο θεατρικά έργα κάθε χρονιά, έως το 1934.

## Μερικά έργα του
* *La torcaz* (1911)
* *La fragua* (1912)
* *El reverso* (1916)
* *El vértigo* (1919)
* *Mateo* (1923)
* *Hombres de honor* (1923)
* *Giacomo* (1924)
* *Muñeca* (1924) 
* *Babilonia* (1925)
* *Patria nueva* (1926)
* *Stéfano* (1928)
* *Levántate y anda* (1929)
* *Amanda y Eduardo* (1931)
* *Cremona* (1932)
* *Relojero* (1934)

## Παραπομπές


Ντισεπολ
Πέτερ Τουρίνι

Ο **Πέτερ Τουρίνι** (γερμ. *Peter Turrini*, γενν. 26 Σεπτεμβρίου 1944) είναι Αυστριακός θεατρικός συγγραφέας, γνωστός για την κονωνική κριτική των έργων του, αλλά και για τα παλαιότερα λαϊκά δράματά του.

Γεννήθηκε στην πόλη Βόλφσμπεργκ της Καρινθίας και γράφει τουλάχιστον από το 1971, όταν το έργο του *Rozznjogd* πρωτοπαρουσιάσθηκε στη σκηνή, στο Λαϊκό Θέατρο της Βιέννης. Εκτός από θεατρικά έργα, ο Τουρίνι έχει γράψει σενάρια, ποιήματα και δοκίμια. Πιστεύει ότι σκοπός του θεάτρου είναι, αντί να παρουσιάζει μια αυθεντική, πιστή εικόνα της πραγματικότητας, να υπερβάλλει και να διογκώνει τα πράγματα, και μέσα από αυτό να αναπτύσσει τη συνείδηση του κοινού.

Ο Πέτερ Τουρίνι ζει στη Βιέννη και στο Ρετς.

## Μερικά έργα του
* *Rozznjogd* (1971)
* *Sauschlachten* (1972)
* *Kindsmord* (1973)
* *Josef und Maria* (1980, αναθεωρ. εκδοχή 1999)
* *Die Bürger* (1981)
* *Die Minderleister* (1988)
* *Tod und Teufel* (= «ο θάνατος και ο Διάβολος», 1990)
* *Alpenglühen* (1993)
* *Die Schlacht um Wien* (1995)
* *Tod und Teufel* (1999) (όπερα, με μουσική του Gerd Kühr)
* *Die Eröffnung* (2000)
* *Ich liebe dieses Land* (2001)
* *Der Riese vom Steinfeld* (2002) (όπερα με μουσική του Friedrich Cerha)
* *Bei Einbruch der Dunkelheit* (2005)

## Τηλεοπτικά σενάρια
* *Die Alpensaga* (1974-1979) (μίνι σειρά)
* *Die Arbeitersaga* (1988-1990) (μίνι σειρά)

## Παραπομπές


Τουρινι, Πετερ
Αλεξάνταρ Χατζιχρίστοφ

Ο **Αλεξάνταρ Ιβανόφ Χατζιχρίστοφ** (βουλγ. Александър Иванов Хаджихристов, Σόφια, 1913- Στάρα Ζαγόρα, 1975) ήταν Βούλγαρος θεατρικός συγγραφέας και γενικότερα άνθρωπος του θεάτρου.

Ο Χατζιχρίστοφ γεννήθηκε στη Σόφια και επί 40 χρόνια εργαζόταν ως δημοσιογράφος στην εφημερίδα *Ντεν*, με αρχισυντάκτη τον Σλάβτσο Βάσεφ. Μετά τον θάνατο του Νικολάι Λίλιεφ, το 1960, ο Χατζιχρίστοφ έγινε ο βασικός θεατρικός συγγραφέας του Εθνικού Θεάτρου. Τα επόμενα έτη συνέγραψε πολυάριθμα θεατρικά έργα για παιδιά, όπως τα *Ζόρκο*, *Μια ιστορία ιστοριών* και *Γοργόνα*. Επίσης έγραψε ένα σενάριο, για την αστυνομική ταινία *Η νύχτα του 13ου*, όπου πρωταγωνιστούσε ο Απόστολ Καραμίτεφ.

Το έργο του Χατζιχρίστοφ *Σελίδα από το παρελθόν* (άλλος τίτλος *Το χρονικό του Σαμουήλ*) παίχθηκε σε πολλές παραστάσεις στο Εθνικό Θέατρο. Εκτός της συγγραφικής του δραστηριότητας, ο Χατζιχρίστοφ διετέλεσε επί μακρό διάστημα διευθυντής των θεάτρων της Βάρνας, του Γκάμπροβο και του Βελίκο Τάρνοβο. Συνέγραψε επίσης δοκίμια και στίχους.

Ο Α.Ι. Χατζιχρίστοφ πέθανε στη Στάρα Ζαγόρα σε ηλικία 62 ετών.

## Παραπομπές


Κατηγορία:Βούλγαροι θεατρικοί συγγραφείς
Κατηγορία:Βούλγαροι δημοσιογράφοι
Κατηγορία:Βούλγαροι σεναριογράφοι
Χισάσι Ινούε

Ο **Χισάσι Ινούε** (ιαπ. 井上 ひさし, 16 Νοεμβρίου 1934 – 9 Απριλίου 2010) ήταν Ιάπωνας θεατρικός συγγραφέας και συγγραφέας εύθυμων πεζογραφημάτων. Από το 1961 έως το 1986 χρησιμοποιούσε το φιλολογικό ψευδώνυμο **Ουτσιγιάμα Χισάσι**.

Γεννήθηκε στην πόλη Καβανίσι του Νομού Γιαμαγκάτα και ο πατέρας του ήταν φαρμακοποιός, αλλά διεύθυνε και έναν ερασιτεχνικό θίασο, ωστόσο πέθανε από οστεόλυση της σπονδυλικής όταν ο Χισάσι ήταν 5 ετών. Η μητέρα του ξαναπαντρεύτηκε και ο Χισάσι κακοποιήθηκε από τον πατριό του, οπότε στάλθηκε σε ένα Λασαλιανό ορφανοτροφείο στο Σεντάι, όπου και βαπτίσθηκε Χριστιανός. Απεφοίτησε από το Πανεπιστήμιο Σοφία του Τόκιο (των Ιησουιτών) και συνέχισε με μεταπτυχιακές σπουδές στη γαλλική φιλολογία.

Ο Β΄ Παγκόσμιος Πόλεμος τελείωσε όταν ο Ινούε ήταν μόλις 11 ετών. Οι όποιες εμπειρίες από τον πόλεμο πάντως επηρέασαν τη γραφή του και εξέθρεψαν μια αντιπολεμική οπτική. Μετά την αποφοίτησή του, προσλήφθηκε ως συγγραφέας κειμένων σε κουκλοθέατρο, κατόπιν απασχολήθηκε στο ραδιόφωνο, συνέγραψε το πρώτο θεατρικό έργο του, το *Nihonjin no Heso*, το 1969 για το Θέατρο Έτσο. Κέρδισε ως την πρώτη αναγνώριση για τα μικρά σατιρικά έργα στην ιαπωνική παράδοση γκεσάκου.

## Παραπομπές


Κατηγορία:Ιάπωνες θεατρικοί συγγραφείς
Κατηγορία:Ιάπωνες μυθιστοριογράφοι
Ιερά Επισκοπή Μπενίν, Τόγκο και Μπουρκίνα Φάσο

Η **Ιερά Επισκοπή Μπενίν, Τόγκο και Μπουρκίνα Φάσο** είναι από τις επισκοπές του Πατριαρχείου Αλεξανδρείας.

Στη δικαιοδοσία της Ιεράς Επισκοπής περιλαμβάνεται τα κράτη της Δημοκρατίας του Μπενίν, της Δημοκρατίας του Τόγκο και της Δημοκρατίας της Μπουρκίνα Φάσο.

## Ιστορικά στοιχεία
Η Ιερά Επισκοπή ιδρύθηκε με Πατριαρχικό και Συνοδικό Τόμο στις 15 Φεβρουαρίου 2024, εξ αποσπάσεως του Μπενίν και του Τόγκο από την πνευματική δικαιοδοσία της Ιεράς Μητροπόλεως Νιγηρίας και της Μπουρκίνα Φάσο από την πνευματική δικαιοδοσία της Ιεράς Μητροπόλεως Άκκρας, αποτελούσα πλέον νέα επαρχία του Πατριαρχείου Αλεξανδρείας, με πνευματική και ποιμαντική δικαιοδοσία στα προαναφερθέντα τρία ανεξάρτητα κράτη της Δυτικής Αφρικής.

Την ημέρα ίδρυσης της νέας Επισκοπής, εκλέγεται πρώτος επίσκοπος ο Πρωτοσύγκελος της Ιεράς Μητροπόλεως Γουινέας Αρχιμανδρίτης Αθανάσιος Καγιέμπε. Στις 31 Μαρτίου 2024, ο Αθανάσιος χειροτονείται στον βαθμό του επισκόπου στον Ιερό Ναό Αγίου Νικολάου της Ελληνικής Κοινότητος στην Κινσάσα, από τον Πατριάρχη Αλεξανδρείας Θεόδωρο. Στις 23 Ιουνίου 2024, ενθρονίσθηκε στον Καθεδρικό Ναό Αγίας Αικατερίνης Πόρτο Νόβο, από τον τοποτηρητή της Ιεράς Μητροπόλεως Νιγηρίας Μητροπολίτη Γουινέας Γεώργιο. 

## Επισκοπικός κατάλογος

## Παραπομπές

## Εξωτερικοί σύνδεσμοι

* Σελίδα Facebook Ιεράς Επισκοπής Μπενίν, Τόγκο και Μπουρκίνα Φάσο (ελληνικά)
* Σελίδα Facebook Ιεράς Επισκοπής Μπενίν, Τόγκο και Μπουρκίνα Φάσο (γαλλικά)

Μπενίν, Τόγκο και Μπουρκίνα Φάσο
Η Σταρ και οι Δυνάμεις του Κακού

***Η Σταρ και οι Δυνάμεις του Κακού*** (αγγλικά: *Star vs. the Forces of Evil*) είναι αμερικανική κινούμενη τηλεοπτική σειρά μαγικών κοριτσιών που δημιουργήθηκε από τον Ντάρον Νέφσι και αναπτύχθηκε από την Τζόρντανα Άρκιν και τον Ντέιβ Γουασόν, η οποία μεταδόθηκε στο Disney Channel και το Disney XD. Είναι η πρώτη σειρά Disney XD που δημιουργήθηκε από γυναίκα και η τρίτη συνολικά για την Disney Television Animation (μετά την *[[Πεπεράν]]* από το 1997 και τον *Η Μικρή Γιατρός* από το 2012).

Η σειρά ακολουθεί τις περιπέτειες την Σταρ Μπάτφερλαϊ, της νεαρής ταραχώδους κληρονόμης του βασιλικού θρόνου στην διάσταση του Μιούνι, η οποία στέλνεται στη Γη για να μαλακώσει την απερίσκεπτη συμπεριφορά της. Εκεί γίνεται φίλος και γίνεται συγκάτοικος με τον Μάρκο Ντίαζ και ξεκινά μια ημι-φυσιολογική ζωή στο Έκο Κρικ, πηγαίνοντας στο σχολείο και γνωρίζοντας νέους φίλους. Καθ' όλη τη διάρκεια της πρώτης σεζόν, οι δυο τους ταξιδεύουν σε εξωτικές διαστάσεις, ενώ παράλληλα εμποδίζουν τον Λούντο και αργότερα τον Τόφι να κλέψουν το μαγικό ραβδί της Σταρ. Καθώς η σειρά προχωράει, η Σταρ και ο Μάρκο ερωτεύονται ο ένας τον άλλο, συναντούν νέους φίλους, αντιμετωπίζουν νέους εχθρούς και ταξιδεύουν σε ακόμα πιο παράξενες και άγρια διαστάσεις.

## Παραπομπές


## Εξωτερικοί σύνδεσμοι

* 
* 
Κατηγορία:Τηλεοπτικές σειρές παραγωγής Disney Television Animation
Κατηγορία:Διάκριση στη μυθοπλασία
Κατηγορία:Τηλεοπτικές σειρές του Disney XD
Κατηγορία:Αμερικανικές τηλεοπτικές σειρές κινουμένων σχεδίων
Κατηγορία:Τηλεοπτικές σειρές κινουμένων σχεδίων
Ταχόκα

Η **Ταχόκα** () είναι πόλη και η έδρα της κομητείας Λυνν στην πολιτεία του Τέξας των Ηνωμένων Πολιτειών. Κατά την απογραφή του 2020, είχε πληθυσμό 2,375 κατοίκους.

## Παραπομπές


Κατηγορία:Πόλεις του Τέξας
Κατηγορία:Έδρες κομητειών του Τέξας
Σούπερ Λίγκα 2025–26

Η **Σούπερ Λίγκα 2025–26** (γνωστή και ως **Stoiximan Super League** για εμπορικούς λόγους) είναι η 90ή σεζόν της Super League 1, της κορυφαίας κατηγορίας του ελληνικού επαγγελματικού ποδοσφαίρου ανδρών, από την καθιέρωσή της ως εθνικό πρωτάθλημα υπό την εποπτεία της ΕΠΟ το 1927, και το 67ο πρωτάθλημα από τη σύσταση της Α΄ Εθνικής Κατηγορίας το 1959.

Διεξάγεται με τη συμμετοχή 14 ομάδων, συγκεκριμένα όσων κατέλαβαν την 1η έως και τη 12η θέση της προηγούμενης διοργάνωσης και της ΑΕΛ και της Κηφισιάς, που προβιβάστηκαν.

Το πρωτάθλημα ξεκίνησε το Σάββατο 23 Αυγούστου 2025.

Ο Ολυμπιακός είναι o κάτοχος του τροπαίου.

## Ομάδες

### Τρόπος Διεξαγωγής
Δεκατέσσερις ομάδες αγωνίζονται στο πρωτάθλημα – οι δώδεκα κορυφαίες ομάδες της προηγούμενης σεζόν και δύο ομάδες που προβιβάστηκαν από την Super League 2. Η Λάρισα επιστρέφει στην Super League μετά από 4 χρόνια. Η Κηφισιά επιστρέφει στη Super League μετά από 1 σεζόν και συγκεκριμένα την σεζόν 2023–24.

### Γήπεδα και τοποθεσίες

### Προσωπικό, εμφανίσεις και τηλεοπτικά δικαιώματα

## Βαθμολογία
### Κανονική διάρκεια

## Αποτελέσματα
### Κανονική διάρκεια

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 

 
 
 
 
 
 
 
 
 
 
 
 
 
 
|}

## Play Off
### Βαθμολογία

### Αποτελέσματα

 
 
 
 

 
 
 
 

 
 
 
 

 
 
 
 
|}

## Play In
### Βαθμολογία

### Αποτελέσματα

 
 
 
 

 
 
 
 

 
 
 
 

 
 
 
 
|}

## Play Out
### Βαθμολογία

### Αποτελέσματα

 
 
 
 
 
 

 
 
 
 
 
 

 
 
 
 
 
 

 
 
 
 
 
 

 
 
 
 
 
 

 
 
 
 
 
 
|}

## Στατιστικά σεζόν

### Πρώτοι σκόρερ

## Εισιτήρια

### Υψηλότερη προσέλευση

## Παραπομπές


## Εξωτερικοί σύνδεσμοι
* 

Κατηγορία:Α΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 2025–2026
Έλενα Μποσγανά

Η **Ελένη (Έλενα) Μποσγανά**, γεννημένη στις 4 Δεκεμβρίου 2003 στην Αθήνα, είναι Ελληνίδα αθλήτρια της καλαθοσφαίρισης. Διαθέτοντας ύψος 188 εκατοστά, αγωνίζεται ως πλέι μέικερ και σούτινγκ γκαρντ. Τον Ιούνιο του 2025 ολοκληρώθηκε η φοιτητική της πορεία στο Πανεπιστήμιο του Στάνφορντ, με την ομάδα του οποίου διαγωνίστηκε επί τέσσερα έτη στο Κολλεγιακό Πρωτάθλημα των Η.Π.Α. Έχει αγωνιστεί επί σειρά ετών στις αναπτυξιακές εθνικές ομάδες της Ελλάδας, ενώ μετρά και τρεις συμμετοχές σε Ευρωπαϊκά Πρωταθλήματα με την Εθνική Ελλάδας Γυναικών.

## Στατιστικά διεθνών διοργανώσεων
*Τελευταία ενημέρωση*: *6 Φεβρουαρίου 2026*

### Διοργανώσεις με την Εθνική Ελλάδος
Σύμφωνα με το αρχείο της FIBA, η Μποσγανά παρουσίασε τις ακόλουθες επιδόσεις σε διεθνείς επίσημες διοργανώσεις με την Εθνική Ελλάδας Γυναικών: 

#### Διοργανώσεις νέων με την Εθνική Ελλάδος
Σύμφωνα με το αρχείο της FIBA, η Μποσγανά παρουσίασε τις ακόλουθες επιδόσεις σε διεθνείς νεανικές διοργανώσεις: 

#### Διασυλλογικές διοργανώσεις
Σύμφωνα με το αρχείο της FIBA, η Μποσγανά παρουσίασε τις ακόλουθες επιδόσεις σε διεθνείς διασυλλογικές διοργανώσεις: 

## Εξωαγωνιστική ζωή
Η Έλενα είναι κόρη της Λίζας Προδρομίδου και του Γιώργου Μποσγανά, αμφότερων αθλητών της καλαθοσφαίρισης σε υψηλό επίπεδο. Ο πατέρας της έχει συνδέσει την «ταυτότητά» του με την πολυετή παρουσία του ως αθλητής στον Πανιώνιο Σμύρνης και η μητέρα της με την ομάδα του Α.Ο. Ζωγράφου. Το ζευγάρι διαθέτει δύο ακόμα παιδιά, τον Ανδρέα και τον Ερμή.

Η Μποσγανά φοίτησε μεταξύ των ετών 2021 και 2025 στο διακεκριμένο Πανεπιστήμιο του Στάνφορντ, με αντικείμενα ειδίκευσης την Επιστήμη, την Τεχνολογία και την Κοινωνία.

## Παραπομπές


## Εξωτερικοί σύνδεσμοι
* Έλενα Μποσγανά, συμμετοχές με τα χρώματα της Εθνικής Ελλάδος, επίσημος ιστότοπος της Ελληνικής Ομοσπονδίας Καλαθοσφαίρισης. 
* Elena Bosgana, στατιστικά στον επίσημο ιστότοπο της FIBA. 
* Elena Bosgana, στατιστικά στον ιστότοπο EuroBasket.com. 
* Elena Bosgana, στατιστικά στον ιστότοπο ProBallers.com. 
* Elena Bosgana, στατιστικά στον ιστότοπο FlashScore.com. 
* Elena Bosgana, στατιστικά στον ιστότοπο SofaScore.com. 
* Elena Bosgana, στατιστικά στον ιστότοπο SportsReference.com (CBB). 
* Elena Bosgana, στατιστικά στον ιστότοπο του Πανεπιστημίου Στάνφορντ. 
* 
* 
* 
* Έλενα Μποσγανά, επίσημος λογαριασμός στο TikTok.

Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες Εθνικής Ελλάδας Κ20
Κατηγορία:Καλαθοσφαιρίστριες Εθνικής Ελλάδας Κ16
Κατηγορία:Καλαθοσφαιρίστριες Κρόνου Αγίου Δημητρίου
Κατηγορία:Καλαθοσφαιρίστριες NCAA
Κατηγορία:Πόιντ γκαρντ
Κατηγορία:Σούτινγκ γκαρντ
Κασιμάτικα Οθωνών

Τα **Κασιμάτικα** είναι οικισμός στο νησί των Οθωνών στα Επτάνησα.

## Γενικά στοιχεία
Τα Κασιμάτικα βρίσκονται στην ανατολική πλευρά του νησιού και την "Κάτω Πάντα", βορειοανατολικά από την Άμμο το κύριο λιμάνι του νησιού. Η ονομασία τους προήλθε είτε από το επώνυμο του πρώτου οικιστή είτε από παρατσούκλι του, όπως και στους περισσότερους συνοικισμούς (τα Δελετάτικα, τα Παπαδάτικα, τα Φραγκοπλάτικα, τα Παγκαλάτικα, τα Μπεναρδάτικα, τα Κατσουράτικα κλπ.) 

Απογράφησαν επίσημα για πρώτη φορά ως ξεχωριστός οικισμός στην απογραφή 2021 με 61 κατοίκους και διοικητικά ανήκουν στη Δημοτική Ενότητα Οθωνών του Δήμου Κεντρικής Κέρκυρας και Διαποντίων Νήσων.

## Εξωτερικοί σύνδεσμοι

* Οθωνοί - το Δυτικότερο σημείο της Ελληνικής επικράτειας από τον Σύλλογο Οθωναίων Αμερικής: "Οι Οθωναίοι".
* Οθωνοί, οι ακρίτες του Ιονίου στον ιστότοπο https://elliniko-panorama.gr/.

## Παραπομπές


Κατηγορία:Δήμος Κεντρικής Κέρκυρας και Διαποντίων Νήσων
Κατηγορία:Οθωνοί
Τσαρλς Μακλήν Άντριους

Ο **Τσαρλς Μακλήν Άντριους** (αγγλ. *Charles McLean Andrews*, 22 Φεβρουαρίου 1863 – 9 Σεπτεμβρίου 1943) ήταν Αμερικανός ιστορικός, καθηγητής στα Πανεπιστήμια Κολούμπια και Γέιλ, του οποίου η *Αποικιακή περίοδος της Αμερικανικής Ιστορίας* (*Colonial Period of American History*), τόμος 1 από 4, κέρδισε το Βραβείο Πούλιτζερ το 1935. Αξιοσημείωτο έργο του θεωρείται και αυτό που δημοσίευσε το 1908 με τίτλο *British committees, commissions, and councils of trade and plantations, 1622-1675*

Ο Άντριους συνέγραψε 102 εξειδικευμένες εργασίες και βιβλία, καθώς και περισσότερα από 360 άρθρα σε εφημερίδες, βιβλιοκρισίες και άλλα σύντομα κείμενα. Είναι γνωστός και ως μια ηγετική μορφή της λεγόμενης «Αυτοκρατορικής σχολής» ιστορικών, που μελέτησαν, και γενικώς θαύμαζαν, την αποτελεσματικότητα της Βρετανικής Αυτοκρατορίας του 18ου αιώνα.

## Παραπομπές


## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 143
* Kross, Jessica: «Charles M. Andrews» στο *Twentieth-century American Historians*, επιμ. Clyde N. Wilson, Gale Research Company, 1983, σσ. 9-19

Αντριους, Τσαρλς Μακλ
Αντρόφυο

Το **αντρόφυο** (λατινική και επιστημονική ονομασία *Antrophyum*) είναι γένος από φτέρες της οικογένειας πτεριδοειδή

Τα αντρόφυα έχουν απλά φύλλα με σχήμα λωρίδας πλάτους συνήθως μεγαλύτερου του 1 εκατοστομέτρου και με δικτυωτές νευρώσεις. Γραμμικές ομάδες από σποριάγγεια δημιουργούνται κατά μήκος των νευρώσεων σε όλη την κάτω πλευρά του κάθε φύλλου. Στις ομάδες αυτές υπάρχουν νηματοειδείς μικροδομές στηρίξεως (χαρακτηριστικό που διαφοροποιεί το γένος από το γένος πολυταίνιο) και το κάθε σπόριο φέρει τρεις γραμμώσεις (ενώ στο πολύ συγγενικό γένος αντροφύοψη τα σπόρια δεν φέρουν γραμμώσες).

Σήμερα γίνονται γενικώς δεκτά περίπου σαράντα είδη αντρόφυου, όλα σχεδόν ιθαγενή των τροπικών περιοχών της Ασίας και των νήσων του δυτικού Ειρηνικού Ωκεανού, με δύο μόνο (τα *A. Immersum* και *A. Malgassicum*) να είναι γνωστά από την Αφρική και τον Ινδικό Ωκεανό.

## Παραπομπές


## Πηγές
* Το λήμμα «αντρόφυον» στη *Νέα Ελληνική Εγκυκλοπαίδεια* «Χάρη Πάτση», τόμος 6, σελ. 144

Αντροφυο